<classify> AVELINE KITOMARY -DAR ES SALAAM MWANDISHI wa habari wa Kampuniya New Habari 2006 Limited, ambayo inachapisha magazeti ya MTANZANIA, Rai,Bingwa, Dimba na The African, Eliya Mbonea, amefariki dunia jana wakati akiendeleakutibiwa Hospitali ya Taifa Muhimbili MNH, Dar es Salaam. Tangu Oktoba mwaka jana, Mbonea alikuwa akipatiwa matibabu katikahospitali ya Kanda ya Kaskazini KCMC kwa nyakati tofauti tofauti. Akizungumza na MTANZANIA jana, Msemaji wa familia, Wilfred Hume alisemaMbonea alikuwa akisumbuliwa na tatizo la kuishiwa damu. Wakati huo alianza kuumwa nimonia akapatiwa matibabu katikaHospitali ya KCMC akapona ila baadae akaumwa tena homa ya manjano akafanyiwaoperasheni, baada ya hapo miguu ikaanza kuvimba. Tukamrudisha tena KCMC wakaja kugundua kuwa alikuwa na uvimbetumboni, wakamtibu huo uvimbe ikawa hautoki na damu ikawa inamuishia, wakasematumpeleke Muhimbili, alisema Hume. Alisema kuwa Mbonea alivyofika hospitali ya Muhimbili alitibiwa kwawiki tatu hadi umauti ulipomkuta jana. Bado hatujajua atasafirishwa lini kwa sababu kikao hakijakaa ilaatazikwa Arusha, alibainisha Hume. Mwenyekiti wa Klabu ya Waandishi wa Habari Mkoa wa Arusha, ClaudeGwandu alisema kifo cha Mbonea kimeacha pengo kubwa katika tasnia ya habari. Mbonea pia alikuwa Katibu Mkuu wa APC kuanzia 2010 hadi 2013 natumekuwa tukishirikiana naye hadi umauti ulipomkuta. Kwetu sisi tumepoteza mtumuhimu sana, alisema Gwandu. Jukwaa la Wahariri Tanzania TEF lilitoa salamu za pole kwa uongoziwa Kampuni ya New Habari 2006 Limited kwa msiba wa Mbonea. TEF imeshtushwa na kusikitishwa na taarifa za kifo hicho na hakikakinaacha pengo kubwa siyo tu ndani ya Kampuni ya New Habari 2006 Limited balikwa tasnia nzima ya habari, ilieleza taarifa hiyo iliyosainiwa na Katibu waTEF, Neville Meena. WASIFU WA MBONEA Eliya Mbonea alizaliwa Februari 14, 1975 Shinyanga Vijijini, Mkoa wa Shinyanga. Kuanzia mwaka 1984 hadi 1990 alipata elimu ya msingi Shule ya MsingiKorogwe iliyoko wilayani Kahama mkoani humo. Kuanzia 1991 hadi 1994 alipata elimu ya kidato cha nne Shule yaSekondari Kahama iliyoko mkoani Shinyanga. Agosti, 2002 alihitimu taaluma ya habari ngazi ya cheti katika Chuocha Tanzania Institute of Media Education TIME na kisha kuendelea na chuohicho mwaka 2002 hadi 2003 alipohitimu masomo katika ngazi ya cheti chauandishi wa habari. Mwaka 2007 hadi 2009 alipata mafunzo ya uandishi wa habari katikangazi ya diploma chuoni hapo. Kuanzia Januari 2004 hadi 2006 Mbonea alifanya kazi na magazeti yaMajira na Business Times ambayo yanachapishwa na Kampuni ya Business TimesLimited BTL. Agosti 3, 2006 alijiunga na Kampuni ya New Habari 2006 Ltdakiandikia gazeti la Rai. Aidha, Agosti 3, 2010 hadi Mei 31, mwaka jana alikuwa mwakilishi wa Kampuniya New Habari 2006 Ltd Kanda ya Kaskazini inayojumuhisha mikoa ya Arusha,Kilimanjaro na Manyara.  <topic>: kitaifa 